બીકોમ પછી સીડીસી જેવી અમદાવાદની પ્રતિષ્ઠિત કોલેજથી માસ કોમ્યુનિકેશન કરી રૂચિર ‘અમદાવાદ મિરર’માં પત્રકાર તરીકે જોડાયા. મિરરમાં 2 વર્ષ સુધી નોકરી કર્યા પછી રૂચિરે નોકરી છોડી ધંધો શરૂ કરવાનો નિર્ણય કર્યો. નોકરી છોડીને ઉદ્યોગસાહસિક બનવાનો વિચાર સહજ નહોતો તેથી રૂચિરના આ નિર્ણય સાથે તેના પેરેન્ટ્સ સહમત નહોતા. પેરેન્ટ્સે કહ્યું કે જ્યારે જીવનમાં બધું સેટ થઇ ગયું હોય ત્યારે તેણે પ્રોબ્લેમેટિક બનાવવાની શું જરૂર છે? પણ રૂચિર ઉદ્યોગસાહસિક બનવા માટે મક્કમ હતો તેથી તેણે જાણીતી સંસ્થા માઇકામાં ‘કોમ્યુનિકેશન મેનેજમેન્ટ એન્ડ આન્ત્રપ્રેન્યોરશિપ’ અભ્યાસક્રમમાં એડમિશન મેળવી લીધું.